cyanic-selkie/wikianc huggingface dataset:
Ριβοφλαβίνη
Ιστορία
Επιπλέον, οι ερευνητές σημείωσαν ότι ένας κιτρινοπράσινος φθορισμός σε κάθε εκχύλισμα προήγαγε την ανάπτυξη των αρουραίων και ότι η ένταση του φθορισμού ήταν ανάλογη με την επίδραση στην ανάπτυξη. Αυτή η παρατήρηση τους επέτρεψε να αναπτύξουν γρήγορα μια διάταξη για να απομονώσουν τον παράγοντα από το ασπράδι του αυγού το 1933. Στη συνέχεια, η ίδια ομάδα απομόνωσε το ίδιο παρασκεύασμα (μια ένωση που προάγει την ανάπτυξη με κίτρινο-πράσινο φθορισμό) από τον ορό γάλακτος χρησιμοποιώντας την ίδια διαδικασία (λακτοφλαβίνη). Το 1934, η ομάδα του Kuhn εντόπισε τη δομή της λεγόμενης φλαβίνης και συνέθεσε τη βιταμίνη Β2, οδηγώντας σε αποδείξεις το 1939 ότι η ριβοφλαβίνη ήταν απαραίτητη για την ανθρώπινη υγεία.
Παραπομπές
κατηγορία:Βιταμίνες κατηγορία:Συνένζυμα κατηγορία:Συμπληρώματα διατροφής κατηγορία:Χρωστικές ουσίες τροφίμων κατηγορία:Αλκοόλες κατηγορία:Ετεροκυκλικές οργανικές ιμίνες Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Φυσικά προϊόντα
Χειμερινοί Ολυμπιακοί Αγώνες 1984
Οι Χειμερινοί Ολυμπιακοί Αγώνες του 1984, γνωστοί ως 14οι Χειμερινοί Ολυμπιακοί Αγώνες, διοργανώθηκαν στο Σεράγεβο της Γιουγκοσλαβίας (σημερινή Βοσνία-Ερζεγοβίνη). Ήταν οι πρώτοι Χειμερινοί Ολυμπιακοί Αγώνες που έγιναν σε σοσιαλιστική χώρα. Άλλες υποψήφιες πόλεις ήταν το Σαππόρο της Ιαπωνίας και το Φάλουν της Σουηδίας.
Μασκότ
Η επιλογή της μασκότ των 14ων Χειμερινών Ολυμπιακών Αγώνων έγινε από τους αναγνώστες γιουγκοσλαβικών εφημερίδων οι οποίοι ψήφισαν την αγαπημένη τους ανάμεσα σε έξι σχέδια. Νικήτης ήταν ο Βούτσκο (Vučko), ένας μικρός λύκος, του οποίου σχεδιαστής ήταν ο Σλοβένος Ζόζε Τρόμπετς.
Σημαντικές Στιγμές
μικρογραφία|250px|Η Ολυμπιακή δάδα
Γοδεπέρτος
Ο Γοδεπέρτος (Godepert, Gundipert, Godebert, Godipert, Godpert, Gotebert, Gotbert, Gotpert, Gosbert ή Gottbert, άκμασε 661-662) από τον Οίκο των Αγιλολφιδών ήταν βασιλιάς των Λομβαρδών (661-662).
Βιογραφία
Ήταν ο πρωτότοκος γιος του Αριπέρτου Α΄ βασιλιά των Λομβαρδών. Ήταν οπαδός του Αρείου και κυβέρνησε από την παλαιά πρωτεύουσα των Λομβαρδών, την Παβία, ενώ ο αδελφός του Περκτάρητος που ήταν Ορθόδοξος, κυβερνούσε από το Μιλάνο.
Στέφθηκε το 661. Το επόμενο έτος ξεκίνησε πόλεμο με τον αδελφό του. Ο Γριμοάλδος δούκας του Μπενεβέντο, σκότωσε τον Γοδεπέρτο στο παλάτι του, τη Ρέτζα (Reggia) και τον διαδέχθηκε. Όμως ο Ραγινπέρτος, γιος του Γοδεπέρτου, κατάφερε να διαφύγει και, έπειτα από τον Γριμοάλδο, έγινε βασιλιάς των Λομβαρδών.
Οικογένεια
Είχε τέκνο:
Πηγές
Κατηγορία:Βασιλείς της Λομβαρδίας Κατηγορία:Οίκος των Αγιλολφιδών
Γ΄ Εθνική ποδοσφαίρου ανδρών 2006-2007
Το πρωτάθλημα της Γ΄ Εθνικής ποδοσφαίρου ανδρών της περιόδου 2006-07 ξεκίνησε στις 10 Οκτωβρίου 2006 με τη συμμετοχή 35 ομάδων, χωρισμένων σε δύο ομίλους. Με το τέλος του πρωταθλήματος την άνοδο στην Β΄ Εθνική εξασφάλισαν ο Π.Α.Ο. Αγ. Δημητρίου και ο Πιερικός που κατέλαβαν τις πρώτες θέσεις στους ομίλους τους, καθώς και ο Α.Σ.Κ. Ολυμπιακός Βόλου έπειτα από αγώνα μπαράζ με τον Α.Σ. Ρόδος.
Στα αξιοσημείωτα του πρωταθλήματος ήταν ο υποβιβασμός του Απόλλωνα Αθηνών στο περιφερειακό πρωτάθλημα, μετά από δεκαετίες συμμετοχής στις ανώτερες κατηγορίες. Καθοριστικής σημασίας γι’ αυτό υπήρξε η τιμωρία του Απόλλωνα με αφαίρεση τριών βαθμών, λόγω σοβαρών επεισοδίων που είχαν προκαλέσει οι οπαδοί του, σε αγώνα της προτελευταίας αγωνιστικής με αντίπαλο τον Πανηλειακό.
Αγώνας μπαράζ
Αθήνα, γήπεδο Περιστερίου, 17 Ιουνίου 2007
Πηγές
Κατηγορία:Γ΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2006-2007
Οίκος των Μπωφόρ
Ο Οίκος των Μπωφόρ (αγγλ. House of Beaufort) είναι οίκος της Αγγλίας, κλάδος του Οίκου των Λάνκαστερ. Μέλη του διαδραμάτισαν σπουδαίο ρόλο κατά τον λεγόμενο Πόλεμο των Δύο Ρόδων. Το όνομα των Μπωφόρ έλκει την καταγωγή του από το ομώνυμο κάστρο στην Καμπανία της Γαλλίας, το οποίο κάποτε ανήκε στον Ιωάννη της Γάνδης 1ο Δούκα του Λάνκαστερ και τρίτο υιό του Εδουάρδου Γ΄.
Γενάρχης του Οίκου είναι ο Ιωάννης Μπωφόρ, 1ος κόμης του Σόμερσετ, υιος του Ιωάννη της Γάνδης και της τότε ερωμένης του Αικατερίνης Σουάινφορντ (Katherine Swynford). Ο Ιωάννης της Γάνδης από την Αικατερίνη είχε, εκτός από τον Ιωάννη Μπωφόρ, άλλα τρία εξώγαμα τέκνα: τον Ερρίκο, τον Θωμάς και την Ιωάννα. Τελικά το 1396 νυμφεύτηκε την Αικατερίνη και τα τέκνα τους νομιμοποιήθηκαν από τον Ριχάρδο Β΄ και τον Πάπα Βονιφάτιο Θ΄.
Οι Μπωφόρ υπήρξαν ισχυρή και πλούσια οικογένεια από την ίδρυσή της. Το κύρος τους αυξήθηκε όταν το 1399 ο Ερρίκος Δ΄ (υιός του Ιωάννη της Γάνδης και της πρώτης συζύγου του Λευκής του Λάνκαστερ), εστέφθη βασιλιάς της Αγγλίας. Το 1406 ο Ερρίκος Δ΄ θέσπισε ότι παρά τη νομιμοποίησή τους, οι Μπωφόρ δεν νομιμοποιούνταν στη διαδοχή του θρόνου.
Ο πρώτος υιός Ιωάννης Μπωφόρ είχε ήδη αναδειχθεί σε κόμη (earl) του Σόμερσετ το 1397. Ο δεύτερος υιός Ερρίκος έγινε επίσκοπος, Λόρδος Καγκελάριος και Καρδινάλιος· ο τρίτος υιός Θωμάς έγινε δούκας του Έξετερ· και η κόρη Ιωάννα παντρεύτηκε σε δεύτερο γάμο τον Ραλφ ντε Νέβιλ 1ο Κόμη του Ουέστμορλαντ. Οι Ερρίκος και Θωμάς έμειναν άτεκνοι, ωστόσο τα τέκνα της Ιωάννας έμελλε να γίνουν δούκες της Υόρκης, του Νόρφολκ, του Μπάκινγκχαμ και άλλων κομητειών. Πέμπτη απόγονός της ήταν η Κάθριν Παρ, η τελευταία σύζυγος του Ερρίκου Η΄.
Κατά τη διάρκεια του εμφυλίου πολέμου που επικράτησε να λέγεται Πόλεμος των Ρόδων, οι Μπωφόρ υποστήριξαν τον Ερρίκο ΣΤ΄, εγγονό του Ερρίκου Δ΄, από τον Οίκο του Λάνκαστερ.
Από τους γιους του Ιωάννη Μπωφόρ κόμη του Σόμερσετ, δύο είχαν απογόνους: ο πρώτος ήταν ο Ιωάννης, που η κόρη του Μαργαρίτα Μπωφόρ είχε γιο τον Ερρίκο Ζ΄ Τυδόρ· ανήλθε στον αγγλικό θρόνο διά της γραμμής διαδοχής από τη μητέρα του. Ο δεύτερος γιος Εδμόνδος Μπωφόρ 2ος Δούκας του Σόμερσετ, καθώς και οι τρεις υιοί του, σκοτώθηκαν σε μάχη κατά τον Πόλεμο των Δύο Ρόδων, όπου οι Μπωφόρ είχαν μεγάλες απώλειες. Ο πρώτος από τους τρεις, ο Ερρίκος 3ος δούκας του Σόμερσετ, είχε νόθο γιο τον Κάρολο Σόμερσετ, 1ο δούκα του Ουώρτσεστερ.
Πεντάκις εγγονός του τελευταίου ήταν ο Ερρίκος Σόμερσετ, 3ος Μαρκήσιος του Ουώρτσεστερ (1629–1700), που συνέβαλε ώστε ο Κάρολος Β΄ να ανέβει στο θρόνο (βλ. και Βασιλική Παλινόρθωση (Αγγλία)). Για την προσφορά του, ο Κάρολος Β΄ τον αντάμειψε καθιστώντας τον 1ο Δούκα του Μπωφόρ.
Στις ημέρες μας ο Οίκος (από την κατ' άρρενες διαδοχή) εκπροσωπείται από τον Ντέιβιντ Σόμερσετ, 11ο Δούκα του Μπωφόρ.
Πηγές
Κατηγορία:Πόλεμος των Ρόδων Κατηγορία:Οίκος Μπωφόρ
Αμοιβαιότητα
Ο όρος Αμοιβαιότητα απαντάται περισσότερο ως διεθνής όρος και ιδιαίτερα συνήθης στη φρασεολογία της Διπλωματίας.
Πρόκειται για την "Αρχή της αμοιβαιότητας" όπως σαφέστερα προσδιορίζεται, κατά την οποία μϊα Πολιτεία (Χώρα) αναγνωρίζει σε άλλη δικαιώματα, ή που μπορεί και να αναδέχεται υποχρεώσεις έναντι άλλης, υπό την προϋπόθεση όμως της αναγνώρισης από την ετέρα ίσων δικαιωμάτων ή υποχρεώσεων έναντι αυτής.
Η "Αρχή της αμοιβαιότητας" μπορεί να απορρέει είτε εκ συμβατικού όρου συμφωνίας ή συνθήκης (ως ρήτρα αμοιβαιότητας) είτε ως «γενικά παραδεδεγμένος κανόνας του Διεθνούς Δικαίου».
Η αρχή της αμοιβαιότητας αποκλείεται ρητά εντός της Ευρωπαϊκής Ένωσης: κράτος-μέλος δεν μπορεί να αρνηθεί να εκπληρώσει υποχρεώσεις του που απορρέουν από το Κοινοτικό Δίκαιο επικαλούμενο την άρνηση συμμόρφωσης άλλου κράτους-μέλους.
Κατηγορία:Διεθνές Δίκαιο *
Κάτια Ζυγούλη
Η Κάτια (Αικατερίνη) Ζυγούλη (Θεσσαλονίκη, 3 Ιουλίου 1978) είναι Ελληνίδα μοντέλο και παρουσιάστρια.
Πρώτα Χρόνια
Γεννήθηκε στις 3 Ιουλίου 1978 στη Θεσσαλονίκη όπου και μεγάλωσε.
Καριέρα
Σε ηλικία 18 ετών αποφάσισε να εγκατασταθεί στην Αθήνα για τον διαγωνισμό ομορφιάς "Elite Model Look 1996", όπου τελικά κέρδισε τον τίτλο. Ένα χρόνο αργότερα, έλαβε μέρος στο διαγωνισμό "Playmate of the Year" που προβλήθηκε από το κανάλι STAR και στέφθηκε νικήτρια.
Έπειτα, έζησε και εργάστηκε κατά διαστήματα στο Παρίσι, τη Νέα Υόρκη και το Λος Άντζελες, όπου συνεργάστηκε με μεγάλους οίκους μόδας αλλά επέστρεψε στην Ελλάδα. Έχει ψηφιστεί δύο φορές "Μοντέλο της Χρονιάς" από την ελληνική βιομηχανία μόδας (2002 & 2004) ενώ έχει φωτογραφηθεί για τα εξώφυλλα των ελληνικών εκδοχών των περιοδικών Vogue, InStyle, Playboy, Nitro, MarieClaire, Beaute, Glow κ.α.
Έχει φωτογραφηθεί για τα εξώφυλλα αρκετών πολλών διεθνών περιοδικών μόδας όπως το Bazaar και το Elégance της Γαλλίας. Οι διεθνείς καμπάνιες της περιλαμβάνουν τις εταιρίες S.T. Dupont, Riani, Persol, Maria Galland, Nivea, Schwarzkopf, Pantene, Avon και Longchamp. Η Ζυγούλη εκπροσωπήθηκε από διάφορα πρακτορεία μόδας, όπως το IMG Paris, Storm Models, PS Model Management και Next Model Management.
Επίσης, έχει συνεργαστεί με πολλούς σχεδιαστές για καμπάνιες και πασαρέλες.
Το 2010, πρωταγωνίστησε στην κινηματογραφική ταινία "Επικίνδυνες Μαγειρικές" με τους Γιώργο Χωραφά και Κωνσταντίνο Μαρκουλάκη.
Το 2015, παρουσίασε το fashion show "MadWalk - The Fashion Music Project by Aperol Spritz".
Έχει συνεργαστεί επίσης, κατά καιρούς, με τις εταιρίες "Beautin Collagen", "L'Oreal Professionel", "Bebanthol Greece" και "Syoss".
Προσωπική ζωή
Το 2003, στα γυρίσματα διαφήμισης για εταιρεία κινητής τηλεφωνίας, γνώρισε τον Σάκη Ρουβά, με τον οποίο σύντομα έγιναν ζευγάρι. Έχουν αποκτήσει τέσσερα παιδιά: την Αναστασία (γενν. 2 Νοεμβρίου 2008), τον Αλέξανδρο (γενν. 15 Οκτωβρίου 2011), την Αριάδνη (γενν. 3 Ιανουαρίου 2013) και τον Απόλλωνα (γενν. 21 Απριλίου 2016). Το ζευγάρι παντρεύτηκε στις 3 Ιουλίου 2017 στην Εκάλη.
Παραπομπές
Κατηγορία:Πλέιμεϊτ Κατηγορία:Ελληνίδες μοντέλα Κάτια Ζυγούλη Κατηγορία:Ελληνίδες τηλεπαρουσιάστριες
Θόδωρος Κατσαδράμης
Ο Θόδωρος Κατσαδράμης (Δόξα Αρκαδίας 20 Μαΐου 1929 -) είναι Έλληνας ηθοποιός του θεάτρου, του κινηματογράφου και της τηλεόρασης όπως και σεναριογράφος.
Βιογραφία
Έλαβε μέρος σε δεκάδες παραστάσεις και έργα του σινεμά αλλά έγινε ευρύτερα γνωστός και γνώρισε μεγάλη επιτυχία από τη συμμετοχή του ως πρωταγωνιστής στην τηλεοπτική σειρά Ο ταξιτζής μας, που προβλήθηκε στα τέλη της δεκαετίας του 1970.
Εκπαιδεύθηκε στην Δραματική Σχολή του "Θεάτρου Τέχνης" του Καρόλου Κουν και πραγματοποίησε την πρώτη του εμφάνιση στη θεατρική σκηνή το 1954. Είναι μέλος του Σ.Ε.Η.
Παντρεύτηκε δυο φορές. Πρώτη του σύζυγος υπήρξε η ηθοποιός Αγγέλικα Καπελλάρη και δεύτερη σύζυγος η γνωστή ηθοποιός Καίτη Παπανίκα, με την οποία απέκτησαν έναν γιο.
Παραστασιογραφία
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου</small
Πηγές
Κατηγορία:Έλληνες σεναριογράφοι Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης
Ilyushin Il-86
Το Ilyushin Il-86 (κωδικός NATO: Camber) είναι ένα Ρωσικό τετρακινητήριο τζετ επιβατικό αεροσκάφος ευρείας ατράκτου. thumb|300px|Ilyushin Il-86 της [[Kras Air]]
Περιγραφή
Χαρακτηρίζεται για την μεγάλη χωρητικότητα σε ωφέλιμο φορτίο (επιβάτες και εμπορεύματα) και για την αντοχή των υλικών του. Κατά την σχεδίαση του όμως οι Σοβιετικοί δεν κατείχαν ικανοποιητικούς κινητήρες και χρησιμοποιεί τέσσερις Kuznetsov NK-86, τους ίδιους κινητήρες με το Ilyushin Il-62, αν και με ελαφρώς καλύτερη απόδοση, αλλά με πολύ υψηλή κατανάλωση καυσίμου. Το μειονέκτημα αυτό το κάνει να υστερεί σημαντικά στους "Δυτικούς" ανταγωνιστές του, τα Boeing 747, DC-10 και Airbus A300.
Καθώς έπρεπε να χρησιμοποείται σε αεροδρόμια με ελάχιστη υποδομή, είναι εξοπλισμένο με δύο σκάλες, που δίνουν στους επιβάτες πρόσβαση από το έδαφος. Αρχικά φτάνουν στο επίπεδο των αποσκευών όπουν και αφήνουν τις αποσκευές τους, ενώ στη συνέχεια ανεβαίνουν στην επιβατική καμπίνα.
Έχουν αναπτυχθεί και στρατιωτικές έκδοσεις, η μία (Ιλ-86 ΒΚΠ ή Ιλ-80)με ρόλο εναέριας προειδοποίησης, αναγνώρισης, επικοινωνιών και εναέριο διοικητήριο. Η έκδοση αυτή φέρει ειδικό εξοπλισμό δορυφορικών επικοινωνιών σε υπερώο, δεν διαθέτει παράθυρα στην άτρακτο έχει 2 επιπλέον στροβιλογεννήτριες σε ατρακτίδια εσωτερικά των κινητήρων, εξοπλισμό λήψης καυσίμου στις πτέρυγες και ειδικό φορέα κεραίας VLF. Τουλάχιστο 4 υπηρετούν (2010) ενώ ένα συμμετείχε στην Παρέλλαση της 9ης Μαίου (επέτειος λήξης του Β ΠΠ.) Θεωρούνται εφάμιλα με τα E-4B και E-6 TACAMO. Ενα και μοναδικό είχε μετασκεβαστεί σε ιπτάμενο εργαστήριο βολής λέιζερ στα πλαίσια ερευνητικού προγράμματος αεροδιαστημικής άμυνας.
Αξιοσημείωτο είναι οτι τα συγκεκριμμένα αεροσκάφη είναι βαμένα με τα χρώματα της ΑΕΡΟΦΛΟΤ όπως και πολλά άοπλα μεταγωγικά και ειδικών αποστολών αεροσκάφη της πρώην ΕΣΣΔ, και της Ρωσικής σήμερα πολεμικής αεροπορίας.
Σημερινή Χρήση
Η χρήση του Il-86 έξω από τις πρώην Σοβιετικές Ομοσπονδίες έχει απαγορευτεί, λόγω των υψηλών επιπέδων θορύβου. Στην Ευρωπαϊκή Ένωση ανήκει στην κατηγορία αεροσκαφών του "Chapter 2" (ICAO Annex 2), τα οποία και απαγορεύονται από την 1η Απριλίου 2002.
Το Ilyushin Il-96 αποτελεί την εξέλιξη του Il-86, αν και είναι μικρότερο σε μήκος, αλλά με μοντέρνα συστήματα και μερική χρήση σύνθετων υλικών.
Στις 23 Οκτωβρίου 2006, ο Διευθυντής της Aeroflot Igor Desyatnichenko ανακοίνωσε πως από τις 15 Νοεμβρίου του ίδιου έτους η εταιρεία θα παύσει όλες τις πτήσεις του τύπου αυτού, αφού είναι οικονομικά ασύμφορο και εξάλλου δεν επιτρέπεται η χρήση του σε χωρες της Ε.Ε. Έτσι η Aeroflot αναζητεί αγοραστές για τον στόλο της των Il-86.
Γενικά Χαρακτηριστικά
thumb|300px|Il-86 της [[Ρωσία|Ρωσικής Pulkovo στο αεροδρόμιο της Αγίας Πετρούπολης.]] thumb|300px|Il-86 της S7 Airlines.
Χρήστες
Συνολικα 42 αεροσκάφη βρίσκονται σε υπηρεσία από τα περίπου 120:
Ενώ οι χρήστες του τύπου στο παρελθόν:
Εξωτερικοί Σύνδεσμοι
Κατηγορία:Αεροσκάφη Ilyushin Κατηγορία:Πολιτικά αεροσκάφη
Εικοστή δεύτερη δυναστεία Φαραώ
Η 22η Δυναστεία της αρχαίας Αιγύπτου είναι γνωστή επίσης ως η Δυναστεία της Βούβαστης, αφού οι φαραώ αυτής κυβέρνησαν αρχικά από την πόλη της Βούβαστης. Η δυναστεία ιδρύθηκε από τον Σοσένκ Α΄.
Οι δυναστείες 21, 22, 23, 24 και 25 της αρχαίας Αιγύπτου συνήθως συνδυάζονται σε μία ομάδα με τον προσδιορισμό 3η Μεταβατική Περίοδος.
Οι ηγεμόνες της 22ης Δυναστείας
Ο φαραώ της 22ης Δυναστείας είναι από τη λιβυκή φυλή των Μεσουές/Μα, με βερβερική καταγωγή από την Κυρηναΐκή. Εγκαταστάθηκαν στην Αίγυπτο από την εποχή της 20ής Δυναστείας. Ο Μανέθων αναφέρει ότι αυτή η Βερβερική δυναστεία προερχόταν από τη Βούβαστη, αλλά οι ηγέτες της σχεδόν σίγουρα κυβέρνησαν από την Τάνιδα, που ήταν η πρωτεύουσά τους και η πόλη όπου οι τάφοι τους έχουν βρεθεί σε ανασκαφές.
Άλλος φαραώ που ανήκει σε αυτή την ομάδα είναι ο Τουτκεπερρέ Σοσένκ. Η περίοδος εξουσίας του μέσα σε αυτή τη δυναστεία είναι προς το παρόν αβέβαιη, αν και τώρα θεωρείται ότι είχε κυβερνήσει την Αίγυπτο στις αρχές τού 9ου αι. π.Χ. για ένα σύντομο διάστημα, μεταξύ των Οσορκόν Α΄ και Τακελότ Α΄. Ο φαραώ αυτός μερικές φορές δεν προσμετράται ως μέλος της 22ης δυναστείας, καθώς εξουσίασε ένα μικρό μόνο μέρος της Κάτω Αιγύπτου μαζί με τον Τεφνακτέ στη Σαΐδα -του οποίου η εξουσία αναγνωριζόταν στη Μέμφιδα- και τον Ιουπούτ Β΄ στη Λεοντόπολη.
Οι Φαραώ
Στους γνωστούς ηγεμόνες της 22ης Δυναστείας περιλαμβάνονται:
Η 23η Δυναστεία
Η αποκαλούμενη 23η δυναστεία των Φαραώ ήταν ένας πλάγιος κλάδος αυτής της δυναστείας, που είχε ίσως βάση την Άνω Αίγυπτο, αν και υπάρχει αρκετή αντιγνωμία για το θέμα αυτό. Όλοι οι βασιλείς της 23ης δυναστείας βασίλευσαν στη Μέση και Άνω Αίγυπτο, περιλαμβανομένης και της Όασης στη Δυτική Έρημο.
Μαίρη Όλιβερ
Παραπομπές
Κατηγορία:Αμερικανοί ποιητές Κατηγορία:Αμερικανοί συγγραφείς Κατηγορία:ΛΟΑΤ πρόσωπα από τις ΗΠΑ
Αγία Φωτεινή Μαντίνειας
Η Αγία Φωτεινή Μαντίνειας είναι ναός που βρίσκεται απέναντι από τον αρχαιολογικό χώρο της Μαντίνειας στην Αρκαδία, 13 χιλιόμετρα βόρεια της Τρίπολης.
Πληροφορίες
Πρόκειται για αρχιτεκτόνημα του Κώστα Παπαθεοδώρου, το οποίο συνδυάζει αρχαιότροπους ρυθμούς με στοιχεία βυζαντινών επιρροών. Η αφιέρωσή του στην Αγία Φωτεινή απηχεί τη σχέση της Αρκαδίας με το φως. Είναι γνωστό πως Λύκαιο όρος σημαίνει φωτεινό, το ίδιο σημαίνει και το όνομα Λυκάων, που είναι ο οικιστής της Αρκαδίας.
Η αγιογράφηση του ναού ακολουθεί το ίδιο πνεύμα, με τα αγιογραφούμενα πρόσωπα να θυμίζουν αρχαίους Έλληνες φιλοσόφους. Υπάρχουν επίσης κάποιες πολιτιστικές αναφορές στα ιερά της Ίσιδος, που αφθονούσαν στην Αρκαδία. Ο ναός εγκαινιάστηκε το 1972 και το συνολικό αποτέλεσμα αισθητικά έχει μεγάλο ενδιαφέρον. Στον περιβάλλοντα χώρο υπάρχει ηρώο για να τιμηθούν οι πεσόντες στους πολέμους, το οποίο διέπεται από την ίδια λογική με το ναό. Επίσης υπάρχει το λεγόμενο φρέαρ του Ιακώβ, με περίστυλη κρήνη με ιδιαίτερη κατασκευή.
Παραπομπές
Κατηγορία:Νομός Αρκαδίας Κατηγορία:Χριστιανικοί ναοί στην περιφέρεια Πελοποννήσου
Ελληνική Ορνιθολογική Ομοσπονδία
thumb|200px|right|Ο λογότυπος της ΕΟΟ Η Ελληνική Ορνιθολογική Ομοσπονδία (ΕΟΟ) ιδρύθηκε με σκοπό να συνενώσει όλους τους Ελληνικούς Συλλόγους που ασχολούνται με τα πουλιά συντροφιάς. Αναλυτικά οι στόχοι, οι δράσεις και οι εκδηλώσεις της ΕΟΟ περιγράφονται στην ιστοσελίδα της.
Ιστορικό
Η Ελληνική Ορνιθολογική Ομοσπονδία (ΕΟΟ) ιδρύθηκε με το υπ'αριθμόν 3542/20-5-1997 καταστατικό του Πρωτοδικείου Αθηνών που τροποποιήθηκε με το υπ'αριθμόν 4494/2012 καταστατικό του Πρωτοδικείου Αθηνών, με σκοπό να συνενώσει όλους τους Ελληνικούς Συλλόγους που ασχολούνται με τα πουλιά συντροφιάς. Εχει έδρα την Αττική και είναι σωματείο μη κερδοσκοπικό.
Στίς 14-9-1998 οι σύλλογοι της ΕΟΟ ίδρυσαν την COM Hellas, θεσμικό όργανο βασιζόμενο στο καταστατικό της Παγκόσμιας Ορνιθολογικής Συνομοσπονδίας C.O.M. στο οποίο μπορούν να συγκλίνουν ολες οι δευτεροβάθμιες συλλογικές οργανώσεις της Ελλάδος.
Διοργανώνει σε ετήσια βάση Πανελλήνιους διαγωνισμούς και εκθέσεις για τα πουλιά συντροφιάς, συμμετέχει σε Διεθνείς και Παγκόσμιους διαγωνισμούς και έχει την τύχη να αναδείξει αρκετούς Παγκόσμιους Πρωταθλητές με τελευταίους τον Ιανουάριο 2015, στο 64ο Παγκόσμιο Πρωτάθλημα στο Rosmalen της Ολλανδίας.
Όνειρο και στόχος της Ομοσπονδίας είναι η εξάπλωση της ορνιθολογικής κουλτούρας στην Ελλάδα, η ανάδειξη Ομοσπονδιακών και Διεθνών κριτών και η διοργάνωση στην Ελλάδα για πρώτη φορά ενός Παγκόσμιου Πρωταθλήματος. Η ΕΟΟ, απο το Νοέμβριο 2014 διαθέτει τον 2ο Διεθνή κριτή COM-OMJ, στη κατηγορία Malinois.
Η ΕΟΟ είναι από τις 23 Μαίου 2009 η πρώτη Ελληνική Ομοσπονδία που έγινε μέλος της Ευρωπαϊκής Ένωσης ΕΕ (European Entente Europenne d'Aviculture et de Cuniculture Europeenne) στον τομέα των πουλιών (Section Birds).
Σήμερα στίς τάξεις της ανήκουν 12 σύλλογοι από διάφορα μέρη της Ελλάδος.
Κρυψορχία
Ως κρυψορχία ορίζεται η παθολογική κατάσταση κατά την οποία ο ένας ή και οι δύο όρχεις δεν έχουν κατεβεί στη φυσιολογική τους θέση, το όσχεο, από την κοιλιά του εμβρύου όπου βρίσκονται μέχρι τον 7ο μήνα της εγκυμοσύνης. Είναι η συχνότερη διαμαρτία της ανάπτυξης των γεννητικών οργάνων στα αγόρια. Η συχνότητά της στον τοκετό είναι περίπου 4% και κατεβαίνει στο 1-1,5% στον 3ο μήνα της ζωής. Στο 85% των περιπτώσεων είναι ετερόπλευρη και στο 15% αμφοτερόπλευρη.
Ελληνική Ορνιθολογική Ομοσπονδία
Διεθνές Μεσογειακό Πρωτάθλημα Πτηνών Συντροφιάς
Η ΕΟΟ σε συνεργασία με τις Μάλτα, Βουλγαρία & Τουρκία, ανέλαβε τη συνδιοργάνωση του Διεθνούς Μεσογειακού Πρωταθλήματος Πτηνών Συντροφιάς, υπό την αιγίδα της Παγκόσμιας Ορνιθολογικής Συνομοσπονδίας COM, τη 2η εβδομάδα του Νοεμβρίου κάθε έτους, με κυκλική διοργάνωση.
Το 1ο Διενές Μεσογειακό Πρωτάθλημα Πτηνών Συντροφιάς διοργανώθηκε στη Κωνσταντινούπολη, με διοργανώτρια τη Τουρκική Ομοσπονδία TKKKF (Turkiye Kanarya ve Kafes Kuslari Dernekleri Federasyonu).
Κρυψορχία
Ένα ποσοστό παιδιών με κρυψορχία θα είναι στείρα, ανεξάρτητα από τη ύπαρξη ενός ή περισσοτέρων παραγόντων όπως ηλικία, θέση του όρχεως κατά την επέμβαση, η ετερόπλευρη ή αμφοτερόπλευρη νόσος και είναι δύσκολο να προβλεφθεί ποια παιδιά με κρυψορχία θα είναι στείρα. Ακόμη και παιδιά με ετερόπλευρη πάθηση μπορεί να εμφανίσουν στειρότητα και αυτό σημαίνει ότι υπάρχει μια γενικότερη δυσπλασία και δυσλειτουργία των όρχεων, η οποία περιλαμβάνει και τον φυσιολογικά κατελθόντα όρχι, που πιθανόν να οφείλεται είτε σε πρωτοπαθή αμφοτερόπλευρη βλάβη είτε σε ανώμαλο βιολογικό περιβάλλον. Επίσης τίθεται το ερώτημα εάν ο φυσιολογικός όρχις επηρεάζεται αρνητικά αμέσως ή εμμέσως από τον εν κρυψορχία όρχι.
Ελληνική Ορνιθολογική Ομοσπονδία
Διεθνές Μεσογειακό Πρωτάθλημα Πτηνών Συντροφιάς
Το 2ο Διενές Μεσογειακό Πρωτάθλημα Πτηνών Συντροφιάς έχει αναλάβει η Ελληνική Ορνιθολογική Ομοσπονδία με διοργανωτή σύλλογο το ΣΦΩΠ, μεταξύ 3-10 Νοεμβρίου 2013 στη Λαμία.
Παγκόσμιο Πρωτάθλημα
Η ΕΟΟ απο το 1998 συμμετέχει σε Παγκόσμια Πρωταθλήματα Πτηνών Συντροφιάς υπό την αιγίδα της Παγκόσμιας Ορνιθολογικής Συνομοσπονδίας COM. Εχει κατακτήσει μετάλλια σε διάφορες κατηγορίες με τελευταία τα 2 χρυσά στο 60ο Παγκόσμιο Πρωτάθλημα στην Αλμερία της Ισπανίας το 2012, το 1 ασημένιο στο 61ο Παγκόσμιο Πρωτάθλημα στο Χάσελτ του Βελγίου το 2013, τα 3 χρυσά, 2 ασημένια και 3 χάλκινα στο 62ο Παγκόσμιο Πρωτάθλημα στο Μπάρι της Ιταλίας το 2014, τα τα 7 χρυσά, 6 ασημένια και 3 χάλκινα στο 63ο Παγκόσμιο Πρωτάθλημα στο Rosmalen της Ολλανδίας το 2015 και τα 5 χρυσά, 8 ασημένια και 9 χάλκινα στο 64ο Παγκόσμιο Πρωτάθλημα στο Matosinhos της Πορτογαλίας.
Κρυψορχία
Για τον χρόνο της επέμβασης είναι πλέον ευρέως αποδεκτό, ότι αυτή πρέπει να γίνεται επί ετερόπλευρης κρυψορχίας μεταξύ 6ου και 7ου μήνα, επί αμφοτερόπλευρης νόσου μεταξύ 4ου και 6ου μήνα, σε περίπτωση δε μη ψηλαφητού όρχεως τον 4ο μήνα της ζωής. Τα ανωτέρω όρια τέθηκαν με σκοπό να διατηρηθούν όσο το δυνατόν περισσότερα γεννητικά κύτταρα, μια και έχει αποδειχτεί, ότι ενώ κατά τη γέννηση ο αριθμός των γεννητικών κυττάρων στους εν κρυψορχία όρχεις είναι φυσιολογικός, ένα μεγάλο μέρος από αυτά καταστρέφεται μέχρι την ηλικία των έξη μηνών. Για περισσότερα από είκοσι χρόνια η λαπαροσκόπηση είναι η μέθοδος εκλογής για την ανεύρεση του μη ψηλαφητού όρχεως και τον προγραμματισμό για ορχεοπηξία, υπερέχει δε τόσο του υπερηχογραφήματος, της αξονικής και μαγνητικής τομογραφίας, όσο και της ανοικτής χειρουργικής επέμβασης. Τα πλεονεκτήματα της λαπαροσκοπικής θεραπείας της κρυψορχίας ωθούν όλο και περισσότερες χειρουργικές ομάδες να χρησιμοποιούν την λαπαροσκόπηση και σε υψηλά κείμενους ψηλαφητούς όρχεις, αλλά και σε περιπτώσεις υποτροπών μετά από ανοικτή ορχεοπηξία.
Ελληνική Ορνιθολογική Ομοσπονδία
Παγκόσμιο Πρωτάθλημα
Θα συμμετάσχει στο 65ο Παγκόσμιο Πρωτάθλημα στο Αγκουαντούλθε, Αλμερία της Ισπανίας, τον Ιανουάριο του 2017.
Κατηγορία:Μη κερδοσκοπικοί οργανισμοί
Κρυψορχία
Πηγές
https://web.archive.org/web/20171031201557/http://www.ivalioulis.gr/
Κατηγορία:Ανδρολογικές παθήσεις Κατηγορία:Όρχεις Κατηγορία:Όσχεο
710 Γερτρούδη
Η Γερτρούδη (Gertrud) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,829. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από μία συγγενή του.
Μπολέσλαφ Ε΄ της Βαρσοβίας
Ο Μπολέσλαφ Ε΄, πολων. Bolesław V (π. 1453 - 27 Απριλίου 1488) από τον Οίκο των Πιαστ ήταν δούκας της κεντρικής-ανατολικής Μαζοβίας: Τσερσκ, Λιφ, Βαρσοβίας, Νουρ, Βόμζα, Τσιεχάνουφ, Ρουζάν, Ζακρότσζυμ, Βυζόγκτουντ (1454-71) μαζί με τους αδελφούς του και δούκας τού Πουότσκ, Βίζνα, Πουόνσκ, Ζάφρζε (1462-71). Το 1471 οι αδελφοί διαίρεσαν τις κτήσεις και ο Μπολέσλαφ Ε΄ έγινε κυβερνήτης στις περιοχές Βαρσοβίας, Νουρ, Λιφ. Το 1484 παραιτήθηκε από τις Μπουόνιε, Τάρτσυν, Καμιένιετς, Ζακρότσυν.
βιογραφία
Ήταν ο τρίτος (επιζήσας) γιος τού Μπολέσλαφ Δ΄ δούκα της Βαρσοβίας και της Βαρβάρας των Γκεντιμινιδών, κόρης τού Αλεξάντρ (γιου τού Βλαντίμιρ μεγάλου δούκα της Λιθουανίας).
Το 1454 απεβίωσε ο πατέρας του· ο Μπολέσλαβ Ε΄ και οι τρεις αδελφοί του τέθηκαν υπό την κηδεμονία της μητέρας τους και τού Πάβελ Γκιζύτσκι επίσκοπο τού Πουότσκ. Η επιτροπεία έληξε το 1462, όταν ο μεγαλύτερος αδελφός τους Κορράδος Γ΄ ο ερυθρός ενηλικιώθηκε, ανέλαβε προσωπικά την εξουσία και την επιτροπεία των μικρότερων αδελφών του. Αυτοί ενηλικιώθηκαν το 1471, οπότε όλοι οι αδελφοί διαίρεσαν την πατρική κτήση: ο Μπολέσλαφ Δ΄ έλαβε τις περιοχές Βαρσοβίας, Νουρ, Λιφ.
Το 1476 ο Μπολεσλάφ Δ΄ και ο μικρότερος αδελφός του Γιάνους Β΄ διαμαρτυρήθηκαν για την απόσπαση τού Σοχάτσεφ -που ήταν το μερίδιο της Άννας, χήρας τού Βλάντισλαφ Α΄ (εξαδέλφου τού πάππου τους)- από τον βασιλιά της Πολωνίας. Αυτός το ζητούσε ως επικυρίαρχος, ενώ οι αδελφοί το διεκδικούσαν ως οι πλησιέστεροι άρρενες συγγενείς. Τελικά ο βασιλιάς έστειλε στρατό και το κατέλαβε, έτσι οι αδελφοί εγκατέλειψαν τη διεκδίκηση.
Η διαμάχη αυτή ψύχρανε τις σχέσεις του με τον βασιλιά. Έτσι στη διαμάχη τού Νικολάους φον Τύνγκεν και τού Καζίμιρ Δ΄ της Πολωνίας για την επισκοπή της Βάρμια, ο Μπολέσλαφ Δ΄ έμεινε ουδέτερος. Για άγνωστο λόγο το 1484 ο Μπολέσλαφ Δ΄ παραχώρησε το Ζακρότσυμ στον Κορράδο Γ΄ και τις περιοχές Καμιένιτς, Μπουόνιε, Τάρτσυν στον Γιάνους Β΄. Απεβίωσε το 1488 σε ηλικία 35 ετών και τάφηκε στη Βαρσοβία.
Οικογένεια
Νυμφεύτηκε το 1477 την Άννα, κόρη τού Ζύγκμουντ τού Ραντζάνουφ, σημαιοφόρου τού Πουότσκ και βοεβόδα τού Μπελζ. Λόγω της χαμηλής καταγωγής της ο γάμος θεωρήθηκε μοργανατικός και τα τέκνα δεν θα είχαν δικαίωμα διαδοχής. Το 1480, υπό την πίεση των αδελφών του, τη διαζεύχθηκε. Δεν απέκτησαν απογόνους.
Πηγές
Κατηγορία:Οίκος των Πιαστ
Μαρδούκ
Ο Μαρδούκ ήταν ο ύπατος θεός της Βαβυλώνας προερχόμενος από τον πανάρχαιο σουμεριακό πάνθεο των Ανουνάκι. Γιος του θεού των υδάτων Ένκι και της συζύγου του Νταμγκαλούνας έγινε ο αγαπημένος θεός στους λαούς της Βαβυλωνίας επειδή βοήθησε τον Ακκάδιο Σαργκών τον Μέγα τον 22ο αιώνα π.Χ. να γίνει κοσμοκράτορας. Πριν γίνει μέγιστος θεός της Βαβυλώνας είχε γίνει ο μέγιστος θεός των Ακκάδιων. Στους Αμορρίτες Βαβυλώνιους απογόνους των Ακκάδιων, ο Μαρδούκ καθιερώθηκε ως ο μέγιστος θεός της Βαβυλώνας από τον κορυφαίο βασιλιά της δυναστείας και νομοθέτη Χαμουραμπί. Μετά την κατάρρευση της πρώτης δυναστείας και την υποταγή της πόλης στους Κασσίτες, η φήμη του εξασθένησε. Η όγδοη δυναστεία της Βαβυλώνας τον καθιέρωσε ξανά ως μέγιστο θεό της πόλης. Σύμφωνα με τους μύθους θεωρείται δημιουργός της γης και των ανθρώπων. Η λατρεία του κορυφώθηκε την εποχή του μεγαλύτερου Βαβυλώνιου βασιλιά, του Χαλδαίου κοσμοκράτορα Ναβουχοδονόσορα ο οποίος θεωρείτο προστατευόμενός του. Πρωτότοκος γιος του Μαρδούκ ήταν ο Ναμπού, βαβυλωνιακός θεός της σοφίας.
Μύθος - Σύμβολα
Αρχικά λατρευόταν ως αγροτικός θεός, όπως και ο Άρης και ένα από τα κύρια σύμβολά του ήταν η τσάπα. Αργότερα έγινε πολεμική θεότητα. Κύρια όπλα του ήταν οι κεραυνοί. Ο μόνος από τους θεούς που τόλμησε να αντιμετωπίσει την Τιαμάτ (θεότητα του Χάους) και τη νίκησε. Τότε ονομάστηκε Μπελ Μαρντούκ (ο Κύριος Μαρδούκ). Εκπροσωπεί τους θεούς και μετέχει σε πολλούς αγώνες και μάχες νικώντας το χάος αλλά και το σκότος. Αντιμετωπίζει τον δαίμονα Κίνγκου που καθοδηγείται από την Τιαμάτ και σκοτώνει όχι μόνο αυτόν αλλά και τους δράκους της. Σ΄ αυτές τις μάχες χρησιμοποίησε τους ανέμους και τους κεραυνούς. Έτσι ο Μαρδούκ αναλαμβάνει την απόλυτη εξουσία ανάμεσα στους θεούς. Γίνεται ο ανώτατος αρχηγός των Ανουνάκι (είδος προστατευτικού στρατεύματος του κόσμου) και στα χέρια του βρίσκονται οι Πινακίδες της Μοίρας, με τις οποίες ορίζει το πεπρωμένο των ανθρώπων, εκφράζοντας έτσι το Νόμο. Αυτές (σύμφωνα με μία εκδοχή) τις ανέκτησε από τον Ανζού (υπηρέτη – προδότη του Ενλίλ), αφού τον κυνήγησε και τον σκότωσε.
Ο Μαρδούκ έχει ξεχωριστή θέση στο πάνθεον. Είναι ο Θεός προστάτης, αυτός στον οποίο εμπιστεύονται οι Θεοί δίκαιες και δύσκολες αποστολές και αυτός τις φέρνει εις πέρας έχοντας βούληση και στόχο. Όπως και στο έπος της Δημιουργίας είναι αυτός που νικάει το Χάος και επιβάλλει την τάξη σε ολόκληρο τον κόσμο. Είναι ο νόμος δηλαδή που διαπερνά τα νερά της Τιαμάτ και εκφράζεται μέσα από τα έργα του.
Τελετές
Στη Βαβυλωνία γίνονταν σπουδαίες πομπές προς τιμή του, που ξεκινούσαν από το ναό του Εσαγίλ και έφθαναν μέχρι ένα ιερό που βρισκόταν έξω από την πόλη. Σε κάθε πομπή τελούνταν μαγικές τελετές, ύμνοι, προσευχές, καθάρσεις και θυσίες.
Πηγές
Κατηγορία:Σουμεριακή μυθολογία Κατηγορία:Θεότητες της δικαιοσύνης Κατηγορία:Θεότητες της μαγείας Κατηγορία:Θεότητες της Μεσοποταμίας
Οστάνης (γιος του Δαρείου Β΄)
Ο Οστάνης (έζησε στα τέλη τού 5ου και στις αρχές του 4ου αι. π.Χ.) από τη Δυναστεία των Αχαιμενιδών ήταν πρίγκιπας της Περσίας.
Βιογραφία
Ήταν γιος τού Δαρείου Β΄ της Περσίας. Αδέλφια του ήταν ο Αρταξέρξης Β΄ της Περσίας και ο Κύρος ο νεότερος, τέκνα της Παρυσάτιδος.
Οι πηγές που αναφέρονται σε αυτόν είναι ο Διόδωρος Σικελιώτης στο έργο του Ιστορική βιβλιοθήκη 15.5.5 και ο Πλούταρχος στον Βίο τού Αρταξέρξη Β΄ . Ο τελευταίος αναφέρει ως πηγή του τον Κτησία ιατρό τού Αρταξέρξη Β΄ τού Μνήμονα. Ο Κτησίας όμως αναφέρει τον Αρτόστη ως γιο τού Δαρείου Β΄· ο ερευνητής Φερ. Γιούστι προτείνει, ότι οι πηγές συγχέουν τα ονόματα Αρτόστης και Οστάνης, που αναφέρονται στο ίδιο πρόσωπο.
Οικογένεια
Γιος του ήταν ο:
Κατηγορία:Δυναστεία των Αχαιμενιδών
Επιχείρηση της Βαλτικής
Η Επιχείρηση της Βαλτικής (γνωστή και ως Αμυντική Επιχείρηση στη Λιθουανία και τη Λετονία) είναι μια επιχείρηση του Κόκκινου Στρατού που διήρκεσε από τις 22 Ιουνίου έως τις 9 Ιουλίου 1941 και διεξήχθη στο έδαφος της κατεχόμενης Λιθουανίας, Λετονίας και Εσθονίας, για την υπεράσπιση της Βαλτικής από την επίθεση του γερμανικού στρατού.
Τμήματα της επιχείρησης
Η επιχείρηση αποτελείται από τρεις μικρότερες επιχειρήσεις:
Εκτέλεση
Οι κύριοι σχηματισμοί του Κόκκινου Στρατού στην επιχείρηση ήταν το Βορειοδυτικό Μέτωπο και ο Στόλος της Βαλτικής, ενώ οι κύριες δυνάμεις εδάφους ήταν η 8η (υπό τον στρατηγό Π. Π. Σομπένικοφ), η 11η (υπό τον στρατηγό Μορόζοφ) και αργότερα η 27η στρατιά.
Η επιχείρηση ξεκίνησε αφού οι δυνάμεις στην Ειδική Στρατιωτική Επαρχία της Βαλτικής τέθηκαν σε συναγερμό το πρωί της 22ης Ιουνίου 1941 έπειτα από επίθεση - έκπληξη από τον γερμανική Στρατιά Βορρά, αποτελούμενη από την 18η και 16η Στρατιά Ξηράς, την 4η Ομάδα Πάντσερ και τμήματα της 3ης Ομάδας Πάντσερ, υποστηριζόμενοι από την Λουφτφλότε 1 (Αεροπορικός Στόλος 1).
Στις 22 Ιουνίου, η Σοβιετική 8η Στρατιά είχε τοποθετηθεί στη βόρεια Λιθουανία και καλούταν να αντιμετωπίσει τον Γερμανικό 18ο Στρατό. Η Σοβιετική 11η Στρατιά υπερασπιζόταν το υπόλοιπο σύνορο της Λιθουανίας με την Ανατολική Πρωσία και επιχείρησε να αντιμετωπίσει τις επιθέσεις του Γερμανικό 16ου Στρατού και της 4ης Ομάδας Πάντσερ.
Ενώ η Σοβιετική 8η Στρατιά υποχώρησε κατά μήκος της κατεύθυνσης Γιέλγκαβα–Ρίγα–Τάρτου–Νάρβα–Πσκοφ, η Σοβιετική 11η Στρατιά αρχικά προσπάθησε να διατηρήσει υπό τον έλεγχο του το μέτωπο Κάουνας–Βίλνιους, αλλά τελικά αναγκάστηκε να υποχωρήσει κατά μήκος της κατεύθυνσης Ντάουγκαβπιλς–Πσκοφ–Νόβγκοροντ. Αυτές οι υποχωρήσεις, αν και κόστισαν αρκετούς στρατιώτες και στρατιωτικό εξοπλισμό, γλίτωσαν το στράτευμα από το ενδεχόμενο περικύκλωσης του από τον γερμανικό στρατό, κάτι που το βίωσαν τα μέτωπα στον νότο. Οι υποχωρήσεις αυτές κατάφεραν να καθυστερήσουν επαρκώς την Στρατιά Βορρά, ώστε να δοθεί χρόνος για την προετοιμασία της άμυνας του Λένινγκραντ.
Η επιχείρηση δεν ήταν ενιαία και συνεχής υποχώρηση για τους Σοβιετικούς. Οι Σοβιετικοί επιχείρησαν αρκετές ανεπιτυχείς αντεπιθέσεις.
Οι σχηματισμοί του Κόκκνιου Στρατού που πολέμησαν στην Επιχείρηση της Βαλτικής
Οι σχηματισμοί του Κόκκινου Στρατού για την επιχείρηση της Βαλτικής ήταν οι παρακάτω:
Άλλοι σχηματισμοί που πολέμησαν στο μέτωπο:
Επακόλουθα
Οι Σοβιετικές δυνάμεις ηττήθηκαν και αναγκάστηκαν να υποχωρήσουν. Η επόμενη επιχείρηση, σύμφωνα με την σοβιετική επίσημη ιστορία, ήταν η Στρατηγική Αμυντική Επιχείρηση του Λένινγκραντ (10 Ιουλίου - 30 Σεπτεμβρίου 1941) η οποία προσπάθησε να καθιερώσει μια σταθερή γραμμή κατά μήκος του μετώπου Νάρβα-Νόβγκοροντ.
Πηγές
Κατηγορία:Στρατιωτικές Επιχειρήσεις του Β' Παγκοσμίου Πολέμου στην Σοβιετική Ένωση Κατηγορία:Ιστορία της Λιθουανίας κατά τον Β΄ Παγκόσμιο Πόλεμο
Γρηγόριος Ζαλύκης
Ο Γρηγόριος Ζαλύκης (Grégoire Zalykis) ήταν Έλληνας λόγιος, συγγραφέας και διπλωμάτης που γεννήθηκε στη Θεσσαλονίκη το 1785 και πέθανε στο Παρίσι στις 4 Οκτωβρίου 1827.
Παχεία Άμμος Λασιθίου
Η Παχεία Άμμος είναι παραθαλάσσιο χωριό και έδρα ομώνυμης Κοινότητος του Δήμου Ιεράπετρας, στην Περιφεριακή Ενότητα Λασιθίου. Βρίσκεται επί της οδού που συνδέει τον Άγιο Νικόλαο με τη Σητεία και την Ιεράπετρα, στα 19 χιλιόμετρα ανατολικά του Αγίου Νικολάου και στα 13 χιλιόμετρα βόρεια της Ιεράπετρας, στο μυχό του Κόλπου του Μιραμπέλλου. Εκεί εδρεύει το Ινστιτούτο Μελέτης Προϊστορικού Αιγαίου Ανατολικής Κρήτης, το οποίο πραγματοποιεί αρχαιολογικές έρευνες στην περιοχή. Σε μικρή απόσταση από τον οικισμό βρίσκεται ο αρχαιολογικός χώρος των Γουρνιών.
Γρηγόριος Ζαλύκης
Βιογραφικά στοιχεία
Πατέρας του ήταν ο Γεώργιος Ζαλύκης ή Τσαλίκης και τον αποκαλούσαν με τη συνηθισμένη κατάληξη και για τους Τούρκους και για τους Χριστιανούς Ζαλύκογλους ή Τσαλίκογλου (γιος του Ζαλύκη). Αφού σπούδασε στα σχολεία της πατρίδας του, πήγε στο Βουκουρέστι όπου τον προσέλκυσε η λαμπρή φήμη του δασκάλου Λάμπρου Φωτιάδη. Με τον μεγάλο εκείνο δάσκαλο τελειοποιήθηκε στην ελληνική και τη λατινική φιλολογία.
Παχεία Άμμος Λασιθίου
Ιστορικά στοιχεία
Το τοπωνύμιο Παχειάμμος (Pacchianamo) αναφέρεται από τον Φραντσέσκο Μπαζιλικάτα το 1630, αλλά δεν υπήρχε οικισμός. Ο οικισμός δημιουργήθηκε τη δεύτερη δεκαετία του 20ού αιώνα, με την κατασκευή αποθηκών για εισαγωγές - εξαγωγές και ολιγάριθμων σπιτιών. Το πλοίο της γραμμής πραγματοποιούσε σύντομη στάση στη Παχειά Άμμο για να εξυπηρετήσει τη μικρή κίνηση. Ο Αμερικανός αρχαιολογός Richard Seager, ο οποίος πραγματοποίησε ανασκαφές στις νησίδες Ψείρα, Μόχλος και στη Βασιλική, έκτισε το σπίτι του στη Παχεία Άμμο το 1910. Η Παχεία Άμμος αναφέρεται για πρώτη φορά στις απογραφές το 1920, στην Κοινότητα Βασιλικής, και στη συνέχεια αναπτύχθηκε γρήγορα και έγινε έδρα της ομώνυμης Κοινότητας. και εξελίσσεται σε τουριστικό κέντρο, χάρις στη παραλία του.
Γρηγόριος Ζαλύκης
Βιογραφικά στοιχεία
Το 1802 ο ηγεμόνας της Βλαχίας Σκαρλάτος Καλλιμάχης τον έστειλε στο Παρίσι για πολιτικές υποθέσεις. Εκεί εγκαταστάθηκε, έγινε γραμματέας του Ωγκύστ ντε Σουαζέλ Γκουφιέ, βοηθώντας τον στην έκδοση του κλασσικού περιηγητικού συγγράμματός του «Voyage pittoresque en Grèce». Ο Ζαλύκης συνέταξε δύο λεξικά, το ένα γαλλικό και το άλλο ελληνικό.
Παχεία Άμμος Λασιθίου
Κοινότητα Παχείας Άμμου
Εκτός από την έδρα της, η Κοινότητα Παχείας Άμμου περιλαμβάνει τα χωριά Βασιλική και Μοναστηράκι καθώς και τον οικισμό Ξηρόκαμπος. μικρογραφία|487x487px|Η κοινότητα σε σχάση με τον δήμο. Η απογραφή του 2011 αναφέρει:
Γρηγόριος Ζαλύκης
Βιογραφικά στοιχεία
Ο Ζαλύκης ήταν ιδρυτής του Ελληνόγλωσσου Ξενοδοχείου, μυστικής οργάνωσης που ίδρυσε το 1809, με σημαντική δράση για τους Έλληνες.
Παχεία Άμμος Λασιθίου
Κοινότητα Παχείας Άμμου
Η Κοινότητα Παχείας Άμμου εκπροσωπείται από πενταμελές Συμβούλιο με επικεφαλής τον Πρόεδρο κ. Γεώργιο Ραπάνη.
Γρηγόριος Ζαλύκης
Βιογραφικά στοιχεία
Το 1816 έγινε ο πρώτος γραμματέας της Οθωμανικής πρεσβείας στο Παρίσι, θέση στην οποία παρέμεινε μέχρι το 1820. Τότε πήγε στο Βουκουρέστι. Με την έναρξη της επανάστασης πήγε στην Τρανσυλβανία και μετά μετέβη στην Βεσσαραβία όπου συνέγραψε το 1822 τον περί της Ελληνικής Επαναστάσεως Διάλογον.
Παχεία Άμμος Λασιθίου
Κοινότητα Παχείας Άμμου
Η Κοινότητα Παχείας Άμμου εκτείνεται από τον κόλπο του Μιραμπέλλου μέχρι το Φαράγγι του Χα, εν συνεχεία προς τα νότια του Μοναστηρακίου, ύστερα προς τα όρη νοτιοδυτικά της Βασιλικής και εν τέλει μέχρι τα Γουρνιά.
Γρηγόριος Ζαλύκης
Βιογραφικά στοιχεία
Ύστερα πήγε στην Πετρούπολη όπου γνώρισε τον αυτοκράτορα Αλέξανδρο και πήρε από αυτόν σημαντική χρηματική βοήθεια. Επιστρέφοντας στο Παρίσι προσεβλήθηκε από εγκεφαλικό πυρετό και απεβίωσε στις 4 Οκτωβρίου 1827.
Παχεία Άμμος Λασιθίου
Κοινότητα Παχείας Άμμου
Η Κοινότητα συνορεύει (δεξιόστροφα από τα βόρεια) με τις Κοινότητες Καβουσίου, Κάτω Χωρίου και Ιεράπετρας (όλοι Επαρχίας και Δήμου Ιεράπετρας), αλλά και με την Κοινότητα Καλού Χωρίου της Επαρχίας Μιραμπέλλου και του Δήμου Αγίου Νικολάου.
Γρηγόριος Ζαλύκης
Βιβλιογραφία
Κατηγορία:Έλληνες συγγραφείς Κατηγορία:Έλληνες φιλόλογοι Κατηγορία:Έλληνες διπλωμάτες Κατηγορία:Έλληνες λόγιοι του 19ου αιώνα Κατηγορία:Μακεδόνες
Παχεία Άμμος Λασιθίου
Κοινοτάρχες Παχείας Άμμου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Παχείας Άμμου.
Υποδομές
Στην Παχεία Άμμο υπάρχει αγροτικό ιατρείο, πολιτιστικός σύλλογος, δημοτικό σχολείο και νηπιαγωγείο. Στο χωριό λειτουργούν και παντοπωλεία, αρτοζαχαροπλαστείο, καφενεία και ταβέρνες, όπως και ξενώνες. Η στάση λεωφορείων της Παχείας Άμμου εξυπηρετείται από γραμμές από/προς Σητεία, Άγιο Νικόλαο - Ηράκλειο και Ιεράπετρα.
Σημεία ενδιαφέροντος
Μπροστά από το χωριό βρίσκεται η ομώνυμη παραλία, με παχεία άμμο και βότσαλο, η οποία είναι εκτεθειμένη στους ανέμους. Το δυτικό τμήμα της παραλίας, ωστόσο, προστατεύεται από το μώλο του μικρού λιμανιού που βρίσκεται εκεί, οπότε η θάλασσα είναι ήρεμη και καθαρή. Η παραλία, σε αυτό το σημείο, είναι οργανωμένη με ομπρέλες και ξαπλώστρες. Κεντρικός ναός του χωριού είναι ο Άγιος Νικόλαος. Κοντά στο Αλιευτικό Καταφύγιο του χωριού σε κομβικό σημείο βρίσκεται και ο ναός της Αγίας Φωτεινής της Σαμαρείτιδος.
Παραπομπές
Παχεια Αμμος Παχεια Αμμος
Πάρκο Ροδίνι
thumb|250px|Το πάρκο Ροδίνι Το Ροδίνι είναι πάρκο το οποίο βρίσκεται στο νότιο τμήμα της πόλης της Ρόδου, περίπου 3 χιλιόμετρα από το κέντρο της πόλης. Το πάρκο διαμορφώθηκε στη σημερινή μορφή του από τους Ιταλούς, σε ρεματιά. Στο πάρκο, κατά μήκος του ρέματος, βρίσκονται αρχαία ταφικά μνημεία και σπηλιές που λειτουργούσαν ως χώροι λατρείας ή νυμφαία, τα οποία διαμορφώθηκαν κατά τον 3ο και 2ο αιώνα π.Χ.. Αποτελούσε την αρχαία νεκρόπολη της Ρόδου, σήμερα γνωστή ως Νεκρόπολη Κορακόνερου, που χρησιμοποιήθηκε τα ελληνιστικά και ρωμαϊκά χρόνια. Έχει χαρακτηριστεί τοπίο ιδιαίτερου φυσικού κάλους.
Οι Ιταλοί πραγματοποίησε αρχαιολογική έρευνα στην περιοχή το 1924 και αναστήλωσαν τους τάφους των Πτολεμαίων και το ρωμαϊκό υδραγωγείο, το οποίο βρίσκεται δίπλα στην είσοδο του πάρκου. Το 1929 διαμόρφωσαν την κοιλάδα σε πάρκο με την κατασκευή φραγμάτων, τεχνητών λιμνών, καναλιών και γεφυρών, σχεδίασαν μονοπάτια δίπλα στο ρέμα και τοποθέτησαν σιντριβάνια, κιόσκια και παγκάκια. Επίσης διαμόρφωσαν το υπάρχον καφενείο και έφτιαξαν καφενείο-εστιατόριο, το οποίο το 1939 επεκτάθηκε και έγινε κέντρο διασκέδασης. Οι εργασίες διαμόρφωσης του πάρκου ολοκληρώθηκαν το 1930. Εισήγαγαν στο πάρκο ψάρια, χελώνες, πάπιες και παγώνια και κατασκεύασαν μικρό ζωολογικό κήπο. Το πάρκο αποκαταστάθηκε μετά τους συμμαχικούς βομβαρδισμούς κατά τη διάρκεια του Β΄ ΠΠ.
Ανάμεσα στα αρχαιολογικά μνημεία στο πάρκο Ροδίνι ξεχωρίζει ο τάφος των Πτολεμαίων. Είναι ένα τετράγωνο μαυσωλείο διαστάσεων 28,5 επί 28,5 μέτρα λαξευμένο στο βράχο. Διαθέτει επιμήκη προθάλαμο και ορθογώνιο θάλαμο, στον οποίο έχουν λαξευτεί θέσεις όπου τοποθετούνταν οι σαρκοφάγοι των νεκρών. Άλλα μνημεία περιλαμβάνουν τον λεγόμενο κορινθιακό τάφο, ο οποίος αποτελείται από τρεις υπόγειους θαλάμους λαξευμένους στο βράχο, σπηλαιώδεις θέσεις με κόγχες όπου τοποθετούνταν αγαλματίδια, έδρανα και βωμοί.
Παραπομπές
κατηγορία:Ρόδος (πόλη) Ροδινι Κατηγορία:Κτίρια και κατασκευές στη Ρόδο
Ναμπού
μικρογραφία|Κολοσσικό άγαλμα από την πόλη [[Νιμρούντ που παριστάνει τον θεό Ναμπού (Μουσείο του Ιράκ).]] Ο Ναμπού, είναι μία από τις σημαντικότερες θεότητες της Μεσοποταμίας. Σύμφωνα με την μυθολογία, ήταν γιος του Μαρδούκ και της συντρόφου του, Σαρπανιτπούμ, μίας κορυφαίας Σημιτικής θεότητας που λατρευόταν σε Ασσύριους και Βαβυλώνιους. Ως ο θεός της γραφής και της σοφίας εμφανίστηκε για πρώτη φορά στους Αμορρίτες της Βαβυλώνας γύρω στο 2000 π.Χ. Ήταν προστάτης θεός της Βορσίππα, όταν ο Μαρδούκ καθιερώθηκε ως κορυφαία θεότητα της Βαβυλώνας από τον Χαμουραμπί, ο Ναμπού έγινε γραφέας και υπουργός του. Αργότερα καθιερώθηκε από τους Ασσύριους και τους Βαβυλώνιους ως ο μεγαλύτερος και αγαπημένος γιος του Μαρδούκ. Τα σύμβολα του ήταν μια γραφίδα και μια πήλινη πινακίδα. Στην Βίβλο αναφέρεται ως Νεβώ (Ησαΐας 46:1). Ο Ναμπού αντικατέστησε σταδιακά την Σουμεριακή θεότητα Νισάμπα ως προστάτης θεός της γραφής. Στην Βορσίππα βρισκόταν ο ναός του Ναμπού που ονομαζόταν Εζιντά και που ήταν αφιερωμένος στην σοφία του.
Παραπομπές
Κατηγορία:Σουμεριακή μυθολογία Κατηγορία:Θεότητες Ασσυρίων Κατηγορία:Θεότητες της γνώσης Κατηγορία:Θεότητες της σοφίας Κατηγορία:Θεότητες της Μεσοποταμίας
Νέα Ρόδα Χαλκιδικής
Τα Νέα Ρόδα είναι παραθαλάσσιος οικισμός του νομού Χαλκιδικής. Θεωρείται ο μεγαλύτερος προσφυγικός οικισμός της βόρειας Χαλκιδικής. Το 2011 είχε 1.153 κατοίκους και αποτελεί έδρα του ομώνυμου δημοτικού διαμερίσματος που υπάγεται στον Δήμο Αριστοτέλη. Το καλοκαίρι ο πληθυσμός του πολλαπλασιάζεται.
Βρίσκεται στο στενότερο σημείο της χερσονήσου του Άθω και βρέχεται από τη θάλασσα από δύο πλευρές. Κύρια ασχολία των κατοίκων του χωριού είναι η γεωργία, η αλιεία και ο τουρισμός. Απέχει 6 χιλιόμετρα από την Ιερισσό. Κύριος ναός είναι ο ναός της Θεοτόκου και του Αγ. Νικολάου, στον οποίο βρίσκεται εικόνα της Παναγίας, που μεταφέρθηκε από τους πρώτους κάτοικους, πρόσφυγες από τα Σκοπιά της νήσου Αλώνης, της θάλασσας του Μαρμαρά. Το εκκλησάκι των Αγίων Θεοδώρων δεσπόζει πάνω από το λιμάνι και του Αγίου Μοδέστου στο λειβάδι.
Στα Νέα Ρόδα υπάρχουν μεταξύ άλλων ιατρείο, φαρμακείο, νηπιαγωγείο, δημοτικό σχολείο, σχολή ταπητουργίας, σχολή θαλάσσιων αθλημάτων και πολιτιστικός σύλλογος με χορευτικό τμήμα. Δραστηριοποιείται επίσης ποδοσφαιρική ομάδα καθώς και ομάδα καλαθοσφαίρισης.
Δ.δ. Νέων Ρόδων
Το Δημοτικό Διαμέρισμα Νέων Ρόδων, αριθμούσε 1.156 κατοίκους το 2001. Οι οικισμοί που το συναποτελούν είναι:
Ιστορικά και πολιτιστικά στοιχεία
Το χωριό ιδρύθηκε το 1923 στη θέση Πρόβλακας από πρόσφυγες προερχόμενους από τα Ρόδα της Προποντίδας, στη Μικρά Ασία. Είναι όμως γνωστό από την εποχή των Περσικών Πολέμων. Εκεί, σε ένα σημείο, ο Ξέρξης άνοιξε διώρυγα περίπου 1.800 μ., για να αποφύγει τον περίπλου του Άθω. Η προαναφερθείσα θέση όμως του Πρόβλακα ετυμολογείται από τις λέξεις πριν + αυλάκι, αναφερόμενο στο έργο αυτό.
Στη Νέα Ρόδα διοργανώνεται διήμερο πολιτιστικών εκδηλώσεων με παραδοσιακή τράπεζα, και χορούς της παλιάς πατρίδας, στις 22 και 23 Αυγούστου, γιορτή για τα εννιάμερα της Παναγίας. Την τελευταία Δευτέρα του Ιουλίου λαμβάνει χώρα η Γιορτή Σαρδέλας.
Πηγές
Κατηγορία:Χωριά του νομού Χαλκιδικής Κατηγορία:Δήμος Σταγίρων-Ακάνθου Κατηγορία:Λιμένες της Ελλάδας Κατηγορία:Δήμος Αριστοτέλη
Χιλ Κάρλος Ροδρίγκεθ Ιγκλέσιας
Ο Χιλ Κάρλος Ροδρίγκεθ Ιγκλέσιας (26 Μαΐου 1946 – 17 Ιανουαρίου 2019), ήταν Ισπανός δικαστής στο Δικαστήριο της Ευρωπαϊκής Ένωσης από τις 31 Ιανουαρίου 1986 έως τις 7 Οκτωβρίου 2003. Υπήρξε ο 9ος πρόεδρος του Δικαστηρίου από τις 7 Οκτωβρίου 1994 έως τις 7 Οκτωβρίου 2003.
Παραπομπές
Ι Κατηγορία:Ισπανοί πανεπιστημιακοί
Συμμετοχή της Ελλάδας στο Ευρωπαϊκό Πρωτάθλημα Στίβου
Η Ελλάδα στο Ευρωπαϊκό Πρωτάθλημα Στίβου είναι η ομάδα που αντιπροσωπεύει το κράτος της Ελλάδας στο Ευρωπαϊκό Πρωτάθλημα Στίβου και οργανώνεται από τον Σύνδεσμο Ελληνικών Γυμναστικών Αθλητικών Σωματείων.
Η Ελλάδα έχει συμμετάσχει σε κάθε Ευρωπαϊκό Πρωτάθλημα Στίβου από το 1934. Έως το 2022 οι Έλληνες αθλητές έχουν κατακτήσει 34 μετάλλια, εκ των οποίων τα 15 είναι χρυσά, τα 8 ασημένια και τα 11 χάλκινα, σε 13 διαφορετικά αγωνίσματα, με τα περισσότερα από αυτά να είναι στο άλμα επί κοντώ των γυναικών. Η Ελλάδα έχει φιλοξενήσει δύο φορές το Ευρωπαϊκό Πρωτάθλημα Στίβου, το 1969 και το 1982, και τις δύο στην Αθήνα.
Η χώρα κατατάσσεται σήμερα στην 19η θέση στον πίνακα μεταλλίων. Το πρώτο μετάλλιό της ήταν το 1934, και το πρώτο χρυσό μετάλλιό της το 1982. Η μεγαλύτερη συμμετοχή αθλητών της είναι 51 το 2002 και η καλύτερή της θέση η 4η το 2022.
Πρωταθλήματα που φιλοξένησε
Η Ελλάδα έχει φιλοξενήσει το Ευρωπαϊκό Πρωτάθλημα Στίβου δύο φορές.
Παναγία Αρκουδορέματος Αρκαδίας
Η Παναγία Αρκουδορέματος βρίσκεται στη χαράδρα του Μαινάλου και παρόλο που είναι μια μικρή εκκλησία, αποτελεί έναν από τους πιο ιερούς χώρους της Αρκαδίας και έχει χαρακτηρισθεί ιστορικό διατηρητέο μνημείο.
Τοποθεσία
Ο Ιερός Ναός Κοίμηση Θεοτόκου Αρκουδορέματος, γνωστός και ως Παναγία Αρκουδορέματος, βρίσκεται στο εγκαταλελειμμένο χωριό Αρκουδόρεμα Αρκαδίας. Απέχει 27 χιλιόμετρα από το κέντρο της Τρίπολης και 4,5 χιλιόμετρα, από το Χρυσοβίτσι. Λίγο βορειότερα στα 3,5 χιλιόμετρα, βρίσκεται το επίσης εγκαταλελειμμένο χωριό Λιμποβίσι, κοιτίδα της οικογένειας των Κολοκοτρωναίων.
Ιστορία
Στο χώρο αυτό εικάζεται, πως λατρευόταν αρχικά η μεγάλη θεότητα της Αρκαδίας, η Άρκτος. Κατόπιν η λατρεία της συγχωνεύθηκε με αυτήν της Αρτέμιδος και συνεχίστηκε απρόσκοπτα. Στο σημείο αυτό λεγόταν, πως υπήρχε ο τάφος της Καλλιστούς, της μητέρας του Αρκάδα.
Σήμερα η εκκλησία είναι αφιερωμένη στην Παναγία. Η εντοιχισμένη επιγραφή στη δυτική πλευρά του ναού, αποδεικνύει πως χτίστηκε το 1719. Στο εκκλησάκι αυτό ο Θεόδωρος Κολοκοτρώνης, ήρθε να κλάψει το χαμό του πρωτότοκου γιού του.
Η αγιογράφησή της έχει λαϊκότροπα στοιχεία και έχει γίνει από τον ιερέα Γεώργιο Κουλιδά και το γιο του Παναγιώτη. Ο στολισμός της περατώθηκε το 1751. Η υγρασία και ο χρόνος έχουν συμβάλει ώστε οι αγιογραφίες στο εσωτερικό του ναού να εμφανίζουν μυστηριακό χαρακτήρα. Ο ναός είναι μονόχωρος και κεραμοσκεπής.
Παραπομπές
Κατηγορία:Χριστιανικοί ναοί στην περιφέρεια Πελοποννήσου Κατηγορία:Νομός Αρκαδίας Κατηγορία:Δήμος Τρίπολης Κατηγορία:Δήμος Φαλάνθου Κατηγορία:Υάμεια
711 Μαρμούλλα
Φυσικά χαρακτηριστικά
Τα φυσικά χαρακτηριστικά της Μαρμούλλας είναι άγνωστα.
Εξωτερικοί σύνδεσμοι
Μαρμουλλα
Ασκηταριό Αγίου Βασιλείου στο Λουκά Αρκαδίας
Το Ασκηταριό του Αγίου Βασιλείου είναι σπηλαιώδης ιερή κατασκευή στο Λουκά Αρκαδίας.
Βρίσκεται 14 χιλιόμετρα από την Τρίπολη, στην καρδιά της Μαντινείας. Ο χώρος φέρεται να έχει κατοικηθεί παλαιότερα, κρίνοντας από τα πολλά αρχαιολογικά ευρήματα διαφορετικών εποχών. Εικάζεται ότι υπήρχε στην περιοχή ιερό της Δήμητρας. Βρίσκεται προσκολλημένο στον απότομο βράχο. Το ίδιο σπήλαιο πρέπει να φιλοξενούσε και στην αρχαιότητα ιερές πρακτικές. Την παραμονή της πρωτοχρονιάς τελείται Θεία Λειτουργία στο μικρό ναό με την αρωγή και της Ελληνικής Εταιρείας Διάσωσης Αρκαδίας.
Πηγές
Ιστοσελίδα traveltripolis, Δήμου Τρίπολης
Κατηγορία:Τρίπολη Αρκαδίας Κατηγορία:Δήμος Τρίπολης Κατηγορία:Δήμος Μαντινείας
Επαρχία του Βερτσέλλι
Η επαρχία του Βερτσέλλι (ιταλικά: Provincia di Vercelli) είναι επαρχία στην περιφέρεια του Πεδεμόντιου στην Ιταλία. Η έκτασή της είναι 2.088 τ.χλμ. και ο πληθυσμός της ανέρχεται σε 177.114 (2007) κατοίκους. Έδρα της επαρχίας είναι το Βερτσέλλι (Vercelli). Συνολικά, η επαρχία αριθμεί 86 δήμους.